*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*131. számú előterjesztés*

Bátaszék Város Önkormányzata Képviselő-testületének 2018. május 30-án,

16,00 órakor megtartandó ülésére

*a BÁT-KOM 2004 Kft. 2017. évi szakmai és mérlegbeszámolójának elfogadása*

|  |
| --- |
| **Előterjesztő:** Pap Péter ügyvezető  **Készítette:** Pap Péter ügyvezető  **Törvényességi ellenőrzést végezte:** ---  **Tárgyalja:**  Pénzügyi és Gazdasági Bizottság: 2018. 05. 29.  Kft. felügyelő bizottsága: 2018. 05. 22. |

***Tisztelt Képviselő-testület!***

Mint minden évben, ez évben is meg kell a képviselő-testületnek tárgyalnia az általa alapított gazdasági társaságok előző évi mérlegbeszámolóját. Az anyagot mellékeljük.

**Szöveges értékelés a BÁT-KOM 2004 Kft 2017 évi feladatainak ellátásáról**

A társaság legfontosabb feladata a városüzemeltetés körében az önkormányzati épületek és építmények üzemeltetése és karbantartása, a parkfenntartás, zöldterület-kezelés, közterületek, utak, járdák, hidak egyéb műtárgyak karbantartása, javítása és üzemeltetése. A társaság gondoskodik a Tanuszoda, a Sportcsarnok, valamint a sportpálya üzemeltetéséről is.

Nagy számban jelentkeznek feladatok a városi és egyházi rendezvények technikai végrehajtása tekintetében.

Vállalkozási körben jelentős az építőipari és a takarítási tevékenység.

**Parkgondozás, városüzemeltetés:**

Parkgondozási és városüzemeltetési tevékenységünket az Önkormányzattal kötött szerződés alapján 260 130 m²gyep illetve zöldterület gondozását lehetőségeinkhez képest igyekszünk elvégezni. A szerződésünkből fakadóan **31350 e Ft** támogatási összeget kaptunk a feladatok ellátására. Az elmúlt esztendőben a rendszeresen lehulló csapadéknak köszönhetően a zöldterületek karbantartása feszített feladatellátást kívánt meg, mely próbára tette a személyi állományt és főként a technikai eszközállományt.A parkfenntartás műszaki berendezéseinek szakszerű és biztonságos üzemeltetése céljából a dolgozók már rendelkeznek a szükséges ismeretekkel. A kaszálógépek üzemeltetését csupán három fő végezte, a közcélú foglalkoztatottak közül egy fő volt alkalmas ilyen jellegű feladatra. Ebben a tekintetben a személyi állomány létszámának emelése szükségszerű. A feladatot biztonságosan 5 fő tudná ellátni.Az eszközállomány műszaki színvonalának fenntartása és kisléptékű folyamatos fejlesztése céljából több gépet is beszereztünk.

Az Önkormányzati belterületi utak hó eltakarítási feladatainak jelentős részét önállóan el tudtuk végezni, de az elmúlt évben átlag alatti hóterhelés jelentkezett.

**Nyilvános illemhely - Piac:**

Nyilvános illemhely és piac üzemeltetésénél az Önkormányzattal elszámolásos szerződés alapján elszámolás készül, így a társaság eredményére e tevékenysége nem gyakorol hatást.

**Bérlakások üzemeltetése:**

Lakóházkezelés tevékenységünknél az Önkormányzattal kötött szerződés alapján a lakóházkezeléshez tartozó költségek, kiadások leszámlázásra kerültek, a lakbér bevételekről havi bontásban elszámolásokat készítettünk, melyeket átutaltunk az Önkormányzat elkülönített bankszámlájára.

Az elmúlt évben elkészült a Hunyadi u.2/A szám alatti társasház felújítása, mely nyílászáró cserét, és teljes külső hőszigetelést tartalmazott.

A Hunyadi u. 2/A f. 2. önkormányzati bérlakás felújítása is megtörtént, az új lakó már ez évben költözött be.

A bérleti díjak megfizetése nagyrészt rendben megtörténik, csak kisebb csúszások fordulnak elő egyes esetekben. A korábbi évekről felhalmozódott díjtartozás fokozatosan csökken.

A Kft. 2017. évben is elkészítette az önkormányzati bérlakások felújítási koncepcióját, mely alapján került tervezésre a 2018. évi felújítási program.

**Vállalkozási tevékenység:**

Takarítási tevékenységünk jelentős bevételi forrás, melyből 2017 évben 27 977 e Ft árbevétel származott. A zavartalan működéshez a személyi és tárgyi feltételek nagyrészt adottak. A személyi állományra jellemző volt a kismértékű mobilitás. A tevékenységünket a BÁTMETÁLL Kft, a Szekszárdi Tankerületi Központ K.D. Általános Iskola és a II Géza Gimnázium, a Polgármesteri Hivatal, a Gondozási Központ, a Városi Könyvtár, a Védőnői Szolgálat, a Központi Orvosi Ügyelet épületei tekintetében végezzük.

Az építőipari tevékenységi körben külső vállalkozási munkákat jelentős mértékben tudtunk vállalni, amely hozzájárult a tervezetthez közeli eredmény kialakulásához. Legjelentősebb külső megrendelőnk a BÁTAGRÓ Bt. volt.

A feladatok legnagyobb része Bátaszék Város Önkormányzat megrendelése alapján jelentkezett.

***Tevékenységek nettó árbevétele 2017. évben:***

* Tanuszoda bevétele 10 080 e Ft
* Sportcsarnok bevétele 5 040 e Ft
* Lakások bevétele 12 e Ft
* Takarítási tevékenység bevétele 27 977 e Ft
* Vállalkozási tev. származó bevételek 30 455 e Ft

73 554e Ft

**Tanuszoda üzemeltetés:**

A Bátaszéki Tanuszoda üzemeltetését a BÁT-KOM 2004 Kft 2013. október 01-től vette át az AliscaBau Vagyonkezelő Kft-től, melynek üzemeltetését Bátaszék Város Önkormányzattal kötött üzemeltetési szerződés alapján végezzük. Az átvételt követően az üzemeltetést 6 fő látja el. Fő uszodamester 1 fő, uszodamester 2 fő, pénztáros-takarító 2 fő, 1 fő gépész. A Tanuszoda üzemeltetés költségeiről támogatásként átadott összegről elszámolást készítünk.

Az üzemeltetés során sikerült a tanuszoda költségeit nagymértékben csökkenteni a Szekszárdi Tankerületi Központtal kötött uszodahasználati szerződéssel.

További bevételek keletkeznek a fizetős igénybevétel során a napijegyekből, bérlet eladásból, eszközök bérbeadásából, valamint uszodaszolgáltatás díjból. Az elmúlt év során uszoda belépőkből 1 734 e Ft, bérletekből 2 070 e Ft, míg a Szekszárdi Tankerülettől 6 276 e Ft bevétel érkezett. Az uszoda üzemeltetését 35198 e Ft önkormányzati támogatással tudtuk finanszírozni. A felújítási munkákra 1 540 e Ft került kiszámlázásra az elmúlt év során.

**Sportpálya üzemeltetés**

A sportpálya üzemeltetése az Önkormányzattal kötött szerződés alapján történik. Az ingatlan üzemeltetése céljából 1 fő takarító és 1 fő karbantartó végzi a munkát.

Az elmúlt év gyakorlati tapasztalatai azt mutatják, hogy a pálya elvárt szintű fenntartása mind a személyi állomány mind a műszaki berendezések terén további fejlesztést igényel.

Az önkormányzattól kapott támogatás lefedte az üzemeltetés költségeit.

**Sportcsarnok üzemeltetés**

A sportcsarnok üzemeltetése tekintetében az elmúlt év próba üzemnek tekinthető, mivel a közüzemi szolgáltatások leválasztása az iskoláról elhúzódott. A tervezett költségek lefedték az üzemeltetés során jelentkező kiadásokat.

A sportcsarnokban 1,5 fő gondnok és 1 fő takarító látja el a feladatokat.

Csarnokhasználati díj bevétele 5 039 770 e Ft volt, melyből a Szekszárdi Tankerület 3 651 480 e Ft-t fizetett.

A gazdasági társaság 2017 évi gazdálkodásával elérte a tervezett, a tulajdonos által megfogalmazott célokat. A társaság fizetőképességét folyamatosan fenntartotta, fizetési nehézségek nem voltak az elmúlt év során. Nyereség elérése nem szerepel az elsődleges célok között. A társaság az év végén 8 564 e Ft pénzeszközzel rendelkezett.

Az eredmény alakulását jelentősen befolyásolta az értékcsökkenések elszámolásából fakadó 2 750 e Ft egyéb ráfordítás összege. A jelen körülmények között a társaság bevételei nem képeznek elég fedezetet a befektetett eszközök, illetve tárgyi eszközök megfelelő pótlására.

A fent említett okok miatt a társaság 2017. évi adózott eredménye 278 e Ft.

A jövőben is törekedni kell a fent leírt bevételek szinten tartására, valamint a külső építési munkák nyereséget hozó bevételeinek a fokozására.

Bátaszék, 2018. május 18.

Tisztelettel:

***Pap Péter***

ügyvezető

Tisztelt Képviselő-testület!

Javaslom, hogy a K.T. a gazdasági társaság 2017. évi mérlegbeszámolóját az alábbiak szerint szíveskedjen elfogadni:

***1. H a t á r o z a t i j a v a s l a t :***

**a BÁT-KOM 2004 Kft. 2017. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A., adószám: 13318871-2-17, cégjegyzékszám: 17-09-005090) kizárólagos alapító tulajdonosa

1. a társaság 2017. évi gazdálkodásáról szóló mérlegbeszámolóját**18 102 e Ft mérlegfőösszeggel**, valamint **278 eFt adózott eredménnyel (nyereséggel)** elfogadja,
2. tudomásul veszi, hogy az adózott eredmény, illetve az eredménytartalék terhére a társaság **nem fizet osztalékot** a tulajdonos részére.

*Határidő:* 2018. május 31.

*Felelős:* Dr. Bozsolik Róbert polgármester

(az értesítés megküldéséért)

*Határozatról értesül*: BÁT-KOM 2004 Kft. ügyvezetője

irattár

**2. H a t á r o z a t i j a v a s l a t :**

**a BÁT-KOM 2004 Kft. 2017. évi szakmai munkájáról szóló beszámoló elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft. kizárólagos tulajdonosa a Kft. 2017. évi szakmai munkájáról szóló beszámolót elfogadja.

*Határidő:* azonnal

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* BÁT-KOM 2004 Kft. ügyvezetője

irattár